Užkaukazės TFSR

Užkaukazės Tarybų Federacinė Socialistinė Respublika (Užkaukazės Federacija; rus. Закавказская Советская Федеративная Социалистическая Республика (Закавказская Федерация)) – viena iš Tarybų Sajungos narių, gyvavusi nuo 1922 metų iki 1936 metų.

 Istorija 
Šios sąjungos sudarymo idėjos autorius – V. Leninas. Motyvavo tuo, jog po pilietinio karo ši sąjunga greičiau atstatys ūkį, sunaikins kontrrevoliucines jėgas, panaikins nepasitikėjimą tarp tautų.
1922 m. kovo 12 d. Tbilisyje Armėnijos TSR, Azerbaidžano TSR ir Gruzijos TSR Centrinių Vykdomųjų komitetų atstovai pasirašė federacijos sukūrimo sutartį.

1922 m. gruodžio 13 d. Užkaukazės Tarybų suvažiavimas ratifikavo sutartį, kurioje numatytas kiekvienos respublikos savarankiškumas, patvirtino Užkaukazės TFSR konstituciją, suformavo Užkaukazės Federacijos Centrinį Vykdomąjį komitetą ir vyriausybę.

1922 m. gruodžio 30 d. prisijungė prie Rusijos TFSR, Ukrainos TSR ir Baltarusijos TSR sudarydami Tarybų Sąjungą.

Federacija gyvavo iki 1936 m. ir, pagal tų metų TSRS konstituciją, po šio darinio baigties Armėnija, Azerbaidžianas ir Gruzija automatiškai buvo įtrauktos į TSRS sudėtį kaip Tarybų Socialistinės respublikos.

Sostine pasirinktas Gruzijos miestas Tbilisis.

 Gyventojų sudėtis 
Pagal 1926 m. duomenis Užkaukazės TFSR gyveno:
 Armėnijos TSR – 880 500 gyv.
 Azerbaidžano TSR – 2 314 600 gyv.
 Gruzijos TSR – 2 666 500 gyv.

Kategorija:Sovietų Sąjungos respublikos
Kategorija:Azerbaidžano istorinės valstybės
Kategorija:Gruzijos istorinės valstybės
Kategorija:Armėnijos istorinės valstybės
Kategorija:Azerbaidžano TSR